22/07/2016 | Administración LocalMunicipal
A Coruña
Secretaría Xeral
Información pública

A N U N C I O A Xunta de Goberno Local, en sesión ordinaria celebrada o día 15 de xullo de 2016, adoptou, entre outros, os seguintes acordos: “ASUNTO: DELEGACIÓNS DE ATRIBUCIÓNS A TENENTES DE ALCALDE E CONCELLERÍAS, CON REFUNDICIÓN DE ACORDOS ANTERIORES. PROPOSTA Á XUNTA DE GOBERNO LOCAL A Xunta de Goberno Local, por acordo de 19 de xuño de 2015, delegou atribucións nas diversas concellerías, conforme á estrutura de goberno establecida no Decreto de 15 de xuño de 2015. Posteriormente, en acordo de 31 de xullo de 2015, delegou competencias en determinadas concellerías. Por Decreto de 15 de xuño de 2016, e polos motivos expresados no mesmo, a Alcaldía decidiu unha modificación das funcións que corresponden ás Áreas de Facenda e Administración e de Participación e Innovación Democrática, de xeito que o Servizo de Interior pasa a depender desta, agás determinadas materias relativas ás concesións administrativas e patrimonio, que permanecen en Facenda e Administración pola ligazón coa materia de contratación e a tramitación dos expedientes de responsabilidade patrimonial en materia de urbanismo, que pasan a Rexeneración Urbana e Dereito á Vivenda xa que no seu trámite prevalecen os informes de tipo técnico relativo a aspectos de inxeniería e arquitectura. Por razóns de transparencia e seguridade xurídica parece oportuno proceder a refundir, simplificar e clarexar os acordos anteriores e o seu contido, figurando nun texto único e sistematizado o conxunto das atribucións delegadas pola Xunta de Goberno Local ás concellerías que teñen atribuídos sectores concretos da actividade municipal. A efectos de sistematización recóllense no apartado I as atribucións comúns a todas elas e no apartado II, as específicas de determinadas concellerías. Trátase de atribucións propias da Xunta de Goberno Local a teor do establecido no artigo 127.1 da Lei 7/85, de 2 de abril, Reguladora das Bases do Réxime Local e Disposición Adicional Segunda.3 da Lei 30/2007, de 20 de outubro, de contratos do sector público, polo que conforme ao disposto no n.º 2 de dito artigo, poden ser obxecto de delegación nos termos fixados no mesmo. Proponse á Xunta de Goberno Local a adopción do seguinte ACORDO: I. DELEGACIÓNS COMÚNS A TODA AS CONCELLERÍAS da estrutura municipal executiva establecida polo Decreto de 15 de xuño de 2015 Delegar as/aos tenentes de alcalde, concelleiras e concelleiros que teñen atribuídas por Decreto da Alcaldía a dirección, xestión, inspección e impulso dos respectivos servizos, as seguintes atribucións da Xunta de Goberno Local relativas aos mesmos: a) Conceder calquera tipo de licenza ou autorización cuxa tramitación corresponda aos servizos administrativos que dirixen, agás das licenzas de obras para as que sexa preceptiva e obrigatoria a presentación de proxecto técnico. Ditar os actos administrativos que procedan en relación coas comunicacións e declaracións responsables que se reciban e tramiten nos servizos ao seu cargo, incluso os que se refiran á inspección e control das mesmas. b) A aprobación dos proxectos técnicos de obras e servizos cuxo orzamento de execución por contrata non supere a cantidade de trescentos mil € (300.000,00 €), IVE excluído, sen que leve autorización do gasto. c) A administración ordinaria do patrimonio municipal afecto aos servizos que dirixen. Queda expresamente excluído da delegación calquera acto que implique adquisición, alleamento ou gravame de bens do devandito patrimonio, así como a constitución de dereitos de uso, aínda en precario, sobre os mesmos bens. Poderán, non entanto, adquirir bens mobles inventariables cuxa contía non exceda de sesenta mil € (60.000,00 €), IVE excluído. d) A potestade sancionadora nos expedientes tramitados polos servizos respectivos por corresponder coas funcións administrativas asignadas aos mesmos, que sexan consecuencia de infraccións calificadas como leves ou graves. e) A administración dos créditos para gastos susceptibles de ser librados baixo a forma de “pagos a xustificar” ou “anticipos de caixa fixa”, así como a autorización e ordenación do gasto correspondente de conformidade co disposto ao efecto nas Bases de Execución do Orzamento. Esta facultade leva incluída a de autorizar os correspondentes documentos contables e aprobar as contas xustificativas. f) As contratacións que sexan adxudicadas por procedementos negociados e a súa duración non sexa superior ao ano, así como os contratos menores. Esta facultade levará aparellada a de autorizar e dispor os gastos correspondentes contra partidas orzamentarias cuxa xestión lles corresponda, en virtude do establecido na normativa de contratos do sector público e, en xeral, todos aqueles actos e trámites que a lei atribúe ao órgano de contratación. Tamén se delega a facultade para efectuar o requirimento dirixido á licitadora que presentara a oferta mais vantaxosa, para que acredite o cumprimento dos requisitos que a lei esixa. g) O desenvolvemento dos restantes actos de xestión de gasto ata un importe de sesenta mil € (60.000,00 €), IVE excluído, así como a autorización e disposición do gasto correspondente, sempre que se realicen con cargo a partidas cuxa xestión lles corresponda. h) A xestión dos ingresos tributarios e non tributarios cuxa liquidación esté encomendada aos servizos que dirixen. i) Resolver os recursos de reposición interpostos contra as resolucións ditadas por delegación da Xunta de Goberno Local. II. DELEGACIÓNS ESPECÍFICAS.1. Delegar no Sr. tenente de alcalde da Área de Rexeneración Urbana e dereito a vivenda: a) As competencias en materia de inventario e rexistro de bens inmobles, exercicio das prerrogativas sobre os mesmos, afectacións e desafectacións e restantes actos de administración que non impliquen a adquisición, alleamento ou gravame destes. b) As atribucións sobre os arrendamento de vivendas, locais e garaxes de carácter patrimonial, a celebración dos contratos e as cuestións relativas ao seu cumprimento e extinción, liquidación da renda e outros gastos. c) En materia de licencias, comunicacións previas e declaracións responsables resolverá sobre aquelas que, aínda precisando proxecto técnico non se refiran a obra maior ou de especial trascendencia urbanística, que se reserva a Xunta de Goberno Local. d) En materia sancionadora, deléganse ao Sr. tenente de alcalde todas as atribucións incluídas na lexislación xeral ou sectorial, cuxo incumprimento resulte das condicións establecidas na licenza ou actividade, salvo as expresamente delegadas á titular da Dirección de Área. e) A incoación de oficio e resolución de procedementos de responsabilidade patrimonial derivados de expedientes urbanísticos, tanto de orixe contractual como extracontractual. Exceptúase a resolución de aqueles cuxa contía sexa superior a 15.000,00 € ou precisen informe do Consello Consultivo de Galicia.2. Delegar na Sra. concelleira de Facenda e Administración: a) O desenvolvemento da administración de tributos e demais recursos non atribuídos expresamente a outros órganos. b) A imposición de sancións tributarias pecuniarias por infraccións moi graves. c) A xestión de persoal, o réxime disciplinario e as demais decisións en materia de persoal que non estean expresamente atribuídas a outro órgano, salvo as materias non delegables recollidas na normativa vixente. d) A xestión de tesouraría e a da débeda, así como a autorización e disposición de gastos de persoal, débeda pública e demais que non estean asignados a unha área concreta, sen limitación de contía, e os de natureza non orzamentaria. e) A aprobación das contas xustificativas de gastos, salvo as de pagos a xustificar asignadas a outros órganos, e das xustificacións das subvencións concedidas, así como a apertura, ordenación e resolución dos expedientes de reintegro que, no seu caso, se incoen. f) Os contratos administrativos e privados ata trescentos mil € (300.000,00 €), IVE excluído, e cuxa duración non sexa superior a catro anos, incluíndo a facultade de autorizar e dispor gastos ata o devandito límite, sen prexuízo das delegacións conferidas aos tenentes de alcalde e aos concelleiros. Esta delegación implica, en xeral, todos aqueles actos e trámites que a normativa vixente atribúe ao órgano de contratación, tales como actas de recepción, devolucións de fianza, sempre que os informes sexan favorables. Delégase tamén de forma específica as competencias de contratación e gasto que corresponden a Seguridade Cidadá e os gastos das partidas desta área clasificadas no orgánico correspondente. g) As seguintes atribucións referidas a contratación, aínda cando a contía ou duración sexan superiores ás citadas no apartado anterior: 1.ª. Actas de recepción e devolucións de fianzas, sempre que os informes sexan favorables.2.ª. Requirimento dirixido á licitadora que presentara a oferta mais vantaxosa, para acreditar o cumprimento dos requisitos que a lei esixa, sempre que se realicen de acordo coa proposta da Mesa de Contratación.3.ª. Resolución dos recursos en materia de contratación, salvo que poidan dar lugar a unha indemnización.4.ª. A resolución de controversias xurdidas con ocasión da execución dos contratos administrativos, salvo aquelas que poidan dar lugar a unha indemnización a cargo do Concello.5.ª. A rectificación de erros materiais, de feito e aritméticos producidos nos expedientes de contratación. h) As adquisicións ou alleamentos a título oneroso de bens patrimoniais inmobles do concello que non teñan a condición de bens histórico-artísticos e cuxo valor de tasación ou de remate non exceda de trescentos mil € (300.000,00 €) (IVE non incluído). i) O outorgamento das concesións de dominio público que non correspondan a outros órganos, así como as funcións de coordinación interdepartamental da súa xestión.3. Delegar na Sra. concelleira Participación e Innovación Democrática: a) A incoación de oficio e resolución de procedementos de responsabilidade patrimonial, tanto de orixe contractual como extracontractual, agás os derivados de expedientes urbanísticos. Exceptúase a resolución de aqueles cuxa contía sexa superior a 15.000,00 € ou precisen informe do Consello Consultivo de Galicia. b) As competencias en materia de patrimonio relativas ao inventario de bens mobles e o exercicio das facultades de titularidade dominical e restantes actuacións sobre o patrimonio municipal que sendo competencia da Xunta de Goberno Local non estean expresamente encomendadas a outro órgano. c) As aceptacións das doazóns e cesións de bens a título gratuíto e que non conteñan condicións limitativas das facultades dominicais ou que impliquen unha carga significativa que non se desprenda da lei, da propia natureza do negocio, do obxecto da doazón ou dos requisitos para a súa perfección ou formalización.4. Delegar no Sr. concelleiro de Mobilidade Sostible: a) A potestade sancionadora relativa ás infraccións tipificadas na Ordenanza para regular a convivencia e o ocio no espacio público da cidade da Coruña e na Ordenanza Municipal reguladora da instalación de terrazas en espacios de uso público. b) A imposición de sancións por faltas moi graves derivadas da aplicación da normativa de tráfico e seguridade vial. A Coruña, 12 de xullo de 2016. O alcalde, Xulio Xosé Ferreiro Baamonde. Asdo.”. A Coruña, 19 de xullo de 2016. O ALCALDE, P. D. D.ª M.ª Eugenia Vieito Blanco. ETERMIN